टाइम8, कक्राझार, आगष्ट 22: बावैसो सिगां इउ पि पि एल दोलोनि मावफायारिनि मथर बुख्रेबनायनि सायाव देबरगाव ब्लक बि पि एफ निफ्राय रोखा खेंफोरथि होदों। थांनाय बृहस्पबारनि मोनायाव कक्राझार जिल्लानि बालाजान तिनालि पुलिस आउट पस्टनि सिङाव थानाय दीलझरा गामिनि थागिबि कक्राझार जिल्ला इउ पि पि एल दोलोनि गौथुमारी नेहाथारी आरो 10 नं देबरगाव बियाबनि नायदिंगिरि अशक गयारीनि गारिखौ सिनाय मोनै दुथांफोरा बुख्रेबनाय जाथायाव बि पि एफ दोलोआ लोब्बा गैया होन्नानै रोखायै खेंफोरथि होदों।